Document ID: /roh_data/filtered/fineweb-2-filterrobots_roh.jsonl.gz/36318

Sco quai che l'uffizi federal veterinar communitgescha hajan ins pudì confermar tar 2 animals il virus privlus. Quests animals èn vegnids mazzadas immediat. Ils manaschis restan serrads enfin la fin da las examinaziuns. Ina proxima consultaziun po vegnir fatga pir suenter 30 dis.
Importà dal Tirol
Il virus è rut ora en ina stalla en il Tirol. Ord questa stalla èn vegnids exportads 63 animals en Svizra. Tut ils manaschis pertutgads sajan serrads per impedir ina derasaziun dal virus.
Betg privlus per il carstgaun
Il virus IBR (Infektiöse Bovine Rhinotracheitis) è in virus da herpes e nuncurabels. El pertutga oravantut arments e tutga il lom e la via respiratorica. El po era chaschunar aborts. Per il carstgaun n'è il virus betg privlus.
En Svizra è il virus cumparì a moda extendida l'emprima giada il 1977. Davent il 1983 ha la Confederaziun lantschà in program da 135 milliuns francs per extirpar la malsogna.